“รพ.บี.แคร์” แถลงพบผู้ป่วยติดเชื้อ “โควิด-19” หลังปกปิดข้อมูลกลับจากประเทศกลุ่มเสี่ยง
“รพ.บี.แคร์” แถลงพบผู้ป่วยติดเชื้อ “โควิด-19” หลังปกปิดข้อมูลกลับจากประเทศกลุ่มเสี่ยง ด้านบุคลากรทางการแพทย์ 30 คน ปลอดเชื้อไวรัส 
“รพ.บี.แคร์” แถลงพบผู้ป่วยติดเชื้อ “โควิด-19” หลังปกปิดข้อมูลกลับจากประเทศกลุ่มเสี่ยง ด้านบุคลากรทางการแพทย์ 30 คน ปลอดเชื้อไวรัส
26 ก.พ. 2563

ผู้สื่อข่าวรายงานว่า วันนี้ (26 ก.พ.63) โรงพยาบาล บี.แคร์ เมดิคอลเซ็นเตอร์ ออกหนังสือชี้แจงกรณีผู้ป่วยติดเชื้อไวรัส COVID -19 โดยระบุว่า เมื่อวันที่ 23 ก.พ.2563 พบผู้ป่วยชายไทย มาด้วยอาการ ไข้ ไอ ผู้ป่วยปฏิเสธประวัติการเดินทางไปต่างประเทศ เบื้องต้นได้รับการวินิจฉัยว่าเป็นปอดอักเสบ และให้รักษาตัวในโรงพยาบาล
ต่อมา เช้าวันที่ 24 ก.พ. แพทย์อายุรกรรมผู้เชี่ยวชาญด้านโรคปอด ได้เข้าตรวจอาการผู้ป่วยและสอบถามประวัติการเดินทางไปต่างประเทศอีกครั้ง แต่ผู้ป่วยยังคงปฏิเสธ กระทั่งช่วงสาย ผู้ป่วยจึงได้เปิดเผยประวัติว่าได้เดินทางไปประเทศกลุ่มเสี่ยง
ทั้งนี้ เมื่อผู้ป่วยแจ้งประวัติ ทางโรงพยาบาลฯ ได้ติดต่อสถาบันป้องกันควบคุมโรคเขตเมือง(สปคม.) ซึ่งได้ระบุว่าผู้ปวยรายนี้เข้าเกณฑ์กลุ่มเสี่ยง ( Patient Under Investigation ) พร้อมย้ายผู้ป่วยเข้าพักรักษาตัวในห้องความดันลบ( Negative Pressure Room ) และส่งตรวจPCR for COVID-19 ทันที
โดยช่วงค่ำของวันที่ 24 ก.พ. ผลตรวจ PCR เบื้องต้น พบเชื้อ COVID-19 ( Detected ) โรงพยาบาลบี.แคร์ ฯ ได้แจ้ง สปคม. ทันที ซึ่งปัจจุบันผู้ป่วยรายนี้ได้รับการส่งตัวไปรักษาต่อที่โรงพยาบาลของรัฐเป็นที่เรียบร้อยแล้ว
อย่างไรก็ตาม จากการที่ผู้ป่วยปกปิดและปฏิเสธประวัติการเดินทางไปต่างประเทศ ส่งผลให้บุคลากรทั้งแพทย์ พยาบาล และเจ้าหน้าที่ของโรงพยาบาลฯในกลุ่มที่สัมผัสใกล้ชิดกับผู้ป่วย เสี่ยงต่อการติดเชื้อCOVID-19 จำนวน 30 คน ซึ่งโรงพยาบาลฯร่วมกับสปคม. ได้ดำเนินการดังนี้
โดย “เบื้องต้นผลการตรวจ PCR for COVID-19 ของบุคลากรโรงพยาบาลทั้ง 30 คน ตรวจไม่พบเชื้อไวรัส”
นอกจากนี้ โรงพยาบาลฯ ยังขอความร่วมมือผู้รับบริการให้ แจ้งประวัติที่เป็นความจริงเพื่อเข้าสู่กระบวนการการคัดกรอง การวินิจฉัย การแยกโรคตามมาตรฐาน ดังนี้
พร้อมย้ำว่า การปกปิดข้อมูลเป็นผลเสีย มีผลกระทบทำให้เกิดความเสียหายต่อสังคม ต่อผู้อื่น และต่อครอบครัวของท่านเอง
ทั้งนี้ โรงพยาบาลบี.แคร์เมดิคอลเซ็นเตอร์ ขอยืนยันว่า โรงพยาบาลฯ มีการเฝ้าระวัง และคัดกรองโรคที่เป็นมาตรฐาน และขอความร่วมมือจากประชาชนอย่าเพิ่งตื่นตระหนก หรือแชร์ข่าวที่ยังไม่ผ่านการตรวจสอบสถานการณ์ที่แน่นอนจากโรงพยาบาลฯ โดยหากมีความเคลื่อนไหวหรือมีสถานการณ์ใดๆที่ต้องเฝ้าระวังโรงพยาบาลจะแจ้งให้ทราบเป็นระยะ จึงขอแจ้งมา ณ โอกาสนี้

